CELEX: C2007/056/66
Language: sk
Date: 2007-03-10 00:00:00
Title: Vec T-9/07: Žaloba podaná 9. januára 2007 – Grupo Promer Mon-Graphic/ÚHVT – PepsiCo (vzory)

10.3.2007   
            
            
               SK
            
            
               Úradný vestník Európskej únie
            
            
               C 56/35
            
         Žaloba podaná 9. januára 2007 – Grupo Promer Mon-Graphic/ÚHVT – PepsiCo (vzory)
   (Vec T-9/07)
   (2007/C 56/66)
   Jazyk žaloby: angličtina
   Účastníci konania
   
      Žalobca: Grupo Promer Mon-Graphic, SA (Sabadell, Španielsko) (v zastúpení: R. Almaraz Palmero, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: PepsiCo, Inc. (New York, USA)
   Návrhy žalobcu
   
               —
            
            
               zrušiť rozhodnutie tretieho odvolacieho senátu ÚHVT z 27. októbra 2006 vo veci R 1001/2005-3,
            
         
               —
            
            
               zaviazať Úrad pre harmonizáciu vnútorného trhu (ÚHVT) a vedľajšieho účastníka PepsiCo, Inc. na náhradu všetkých trov konania pred Súdom prvého stupňa a trov konania pred tretím odvolacím senátom.
            
         Žalobné dôvody a hlavné tvrdenia
   
      Zapísaný vzor Spoločenstva, ktorý je predmetom návrhu na vyhlásenie neplatnosti: zapísaný vzor Spoločenstva pre „reklamné predmety na hry“ – vzor Spoločenstva č. 74463-1.
   
      Majiteľ vzoru Spoločenstva: PepsiCo, Inc.
   
      Účastník, ktorý sa domáha vyhlásenia neplatnosti vzoru Spoločenstva: žalobca.
   
      Vzor účastníka, ktorý sa domáha vyhlásenia neplatnosti: zapísaný vzor Spoločenstva pre „kovové tabuľky na hry“ – vzor Spoločenstva č. 53186-1.
   
      Rozhodnutie výmazového oddelenia: vyhlásenie neplatnosti vzoru Spoločenstva.
   
      Rozhodnutie odvolacieho senátu: zrušenie rozhodnutia výmazového oddelenia a zamietnutie návrhu na vyhlásenie neplatnosti zapísaného vzoru Spoločenstva.
   
      Dôvody žaloby: napádanému vzoru Spoločenstva č. 74463-1 chýba novosť a individuálny charakter v porovnaní so zapísaným vzorom Spoločenstva č. 53186-1, ktorý má prednosť skoršieho španielskeho vzoru.